දිල්කා අක්කත් දඩි බිඩි ගාලා ත්‍රීවිල් එකකම ඉඳගෙන කුරුලෑ ටික වැහෙන්න මේකප් බදාම දානවා ලයිව් කවරේජ් එකක් දෙන්න.“අපිට සාධාරණ ඉල්ලීම් ටිකක් තියනවා..ඒවා ඉටුවෙලා නෑ..ඒවා ඉටුවෙනකම් අපි ඔබතුමාට ඡන්දෙට වැඩ කරන්නේ නෑ..““හරි මොනවද ඉල්ලීම්..“මාමා තීරණාත්මකව ඇහුවා.“අයවැයෙන් රාජ්‍ය සේවකයන්ට සහන දෙන්න ඕන..““ඉතින් දුන්නේ ඔය..තව මොනවද..““දුන්නද..හරි එහෙනම් ඒක හරි“පොර කොලයක් අරගෙන ලකුණු කරගන්නවා එකින් එක.“ඊළඟ එක..බෙදුම්වාදය නවත්තන්න ඕන..““ඉතින් හරිනේ ඕයි..ඒකත් කරන්න දෙන්නේ නෑනේ..““හරි එහෙනම් ඒකත් හරි...“පොර ආයෙත් කොලේ ලකුණු කරගත්තා.“තව මේ රටේ දුක් විඳින ජනතාව වෙනුවෙන් සහන දෙන්න ඕන..ඒක අනිවාර්යයි““ඉතින් හරිනේ ඕයි...තෙල් අඩුකලා..වතුර අඩුකලා..ලයිට් බිල අඩුකලා..ගෑස් අඩු කලා තව ඉස්සරහට තව දෙනවා..මොනවද ඔයි තමුසෙලාට පිස්සුද..“ඉල්ලීම් ඉදිරිපත් කරපු පොර ඔලුව කහ කහ පිකටින් කරපු පිරිස දිහා බැලුවා.“ඇත්ත නේ..අපි ඉල්ලපු ඒවා දීලා නේ..ඒකනේ..එහෙනම් ඉතින් අපි තව දුරටත් පිකටින් කරන එකේ තේරුමක් නෑනේ...හරි අපි ඔබතුමාට මේ පාරත් කොන්දේසි විරහිතව වැඩ කරනවා..මහින්ද අයියට ජයවේවා..මහින්ද අයියට ජයවේවා..ශිරන්ති අක්කට ජයවේවා...නාමල් බේබිට ජයවේවා..“මහින්ද මාමා කින්ඩි හිනාවක් දාලා ෆ්ලයිං කිස් එකකුත් දීලා ආරක්ෂකයෝ එක්ක ඇතුලට යන්න ගියා.